CELEX: 52015JC0032
Language: el
Date: 2015-08-27 00:00:00
Title: ΚΟΙΝΗ ΑΠΟΦΑΣΗ ΤΗΣ ΕΠΙΤΡΟΠΗΣ ΚΑΙ ΤΗΣ ΥΠΑΤΗΣ ΕΚΠΡΟΣΩΠΟΥ ΤΗΣ ΕΝΩΣΗΣ ΓΙΑ ΘΕΜΑΤΑ ΕΞΩΤΕΡΙΚΗΣ ΠΟΛΙΤΙΚΗΣ ΚΑΙ ΠΟΛΙΤΙΚΗΣ ΑΣΦΑΛΕΙΑΣ σχετικά με τη συμμετοχή της Ευρωπαϊκής Ένωσης σε διάφορους οργανισμούς με σκοπό τη συνεργασία για την πρόληψη και την καταπολέμηση της τρομοκρατίας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.8.2015
            JOIN(2015) 32 final
            ΚΟΙΝΗ ΑΠΟΦΑΣΗ ΤΗΣ ΕΠΙΤΡΟΠΗΣ ΚΑΙ ΤΗΣ ΥΠΑΤΗΣΕΚΠΡΟΣΩΠΟΥ ΤΗΣ ΕΝΩΣΗΣ ΓΙΑ ΘΕΜΑΤΑ ΕΞΩΤΕΡΙΚΗΣ ΠΟΛΙΤΙΚΗΣ ΚΑΙΠΟΛΙΤΙΚΗΣ ΑΣΦΑΛΕΙΑΣ
            σχετικά με τη συμμετοχή της Ευρωπαϊκής Ένωσης σε διάφορους οργανισμούς με σκοπό τη συνεργασία για την πρόληψη και την καταπολέμηση της τρομοκρατίας
            
               
         
         
            
               ΚΟΙΝΗ ΑΠΟΦΑΣΗ ΤΗΣ ΕΠΙΤΡΟΠΗΣ ΚΑΙ ΤΗΣ ΥΠΑΤΗΣ
                  ΕΚΠΡΟΣΩΠΟΥ ΤΗΣ ΕΝΩΣΗΣ ΓΙΑ ΘΕΜΑΤΑ ΕΞΩΤΕΡΙΚΗΣ ΠΟΛΙΤΙΚΗΣ ΚΑΙ
                  ΠΟΛΙΤΙΚΗΣ ΑΣΦΑΛΕΙΑΣ
            
            
               σχετικά με τη συμμετοχή της Ευρωπαϊκής Ένωσης σε διάφορους οργανισμούς με σκοπό τη συνεργασία για την πρόληψη και την καταπολέμηση της τρομοκρατίας
            
            
               Η ΕΥΡΩΠΑΪΚΗ ΕΠΙΤΡΟΠΗ ΚΑΙ Η ΥΠΑΤΗ ΕΚΠΡΟΣΩΠΟΣ ΤΗΣ ΕΝΩΣΗΣ ΓΙΑ ΘΕΜΑΤΑ ΕΞΩΤΕΡΙΚΗΣ ΠΟΛΙΤΙΚΗΣ ΚΑΙ ΠΟΛΙΤΙΚΗΣ ΑΣΦΑΛΕΙΑΣ,
            
            
               Έχοντας υπόψη τη Συνθήκη για την ίδρυση της Ευρωπαϊκής Ένωσης, και ιδίως το άρθρο 17 παράγραφος 1 και το άρθρο 27 παράγραφος 2,
            
            
               Εκτιμώντας τα ακόλουθα:
            
            
               (1)Το Παγκόσμιο Φόρουμ κατά της Τρομοκρατίας λειτουργεί ως πολυμερές φόρουμ για την ενίσχυση της διεθνούς συνεργασίας για την καταπολέμηση της τρομοκρατίας, τα μέλη του οποίου εξετάζουν την ανάγκη κινητοποίησης εμπειρογνωμοσύνης, πόρων και ανάληψης πρωτοβουλιών για την αποτελεσματικότερη καταπολέμηση της τρομοκρατίας. Στο πλαίσιο αυτό, τα μέλη προέβησαν στη σύσταση ειδικευμένων διεθνών οργανισμών για την αντιμετώπιση ζητημάτων σχετικά με την πρόληψη και την αντιμετώπιση του βίαιου εξτρεμισμού: του κέντρου αριστείας «Hedayah» για την καταπολέμηση του βίαιου εξτρεμισμού, του Διεθνούς Ινστιτούτου για τη δικαιοσύνη και το κράτος δικαίου και της Δέσμευσης της Παγκόσμιας Κοινότητας για το Ταμείο Αντοχής (GCERF).
            
            
               (2)Το κέντρο αριστείας «Hedayah» για την καταπολέμηση του βίαιου εξτρεμισμού, δημιουργήθηκε για να καλύψει τις ανάγκες που προέκυψαν για τη θέσπιση ενός ανεξάρτητου, πολυμερούς κέντρου αφιερωμένου στην επιμόρφωση, τον διάλογο, τη συνεργασία και την έρευνα για την αντιμετώπιση του βίαιου εξτρεμισμού σε όλες τις μορφές και τις εκφάνσεις του, το οποίο θα επιτρέπει να έρχονται σε επαφή εμπειρογνώμονες από όλο τον κόσμο για την αξιοποίηση της εμπειρογνωμοσύνης και των εμπειριών τους. 
            
            
               (3)Η αποστολή του Διεθνούς Ινστιτούτου για τη δικαιοσύνη και το κράτος δικαίου είναι η παροχή κατάρτισης βασιζόμενης στο κράτος δικαίου σε νομοθέτες, αστυνομικούς υπαλλήλους, εισαγγελείς, δικαστές, σωφρονιστικούς υπαλλήλους και άλλους φορείς του τομέα της δικαιοσύνης σχετικά με τον τρόπο αντιμετώπισης της τρομοκρατίας και των συναφών διασυνοριακών εγκληματικών δραστηριοτήτων, η ενίσχυση των συστημάτων ποινικής δικαιοσύνης και η δημιουργία περιφερειακών δικτύων για τα επαγγέλματα του δικαστικού και του αστυνομικού τομέα και άλλα επαγγέλματα που συνδέονται με τον κλάδο της ποινικής δικαιοσύνης για την προώθηση της δικαιοσύνης, της ασφάλειας και των ανθρωπίνων δικαιωμάτων. Χρησιμεύει επίσης ως φόρουμ για παρόμοιες δραστηριότητες των εταίρων συνεργασίας όπως, μεταξύ άλλων, της Υπηρεσίας των Ηνωμένων Εθνών για τα ναρκωτικά και το έγκλημα, της Εκτελεστικής Διεύθυνσης Αντιτρομοκρατίας των Ηνωμένων Εθνών και του Παγκόσμιου Φόρουμ κατά της Τρομοκρατίας. 
            
            
               (4)Η Δέσμευση της Παγκόσμιας Κοινότητας για το Ταμείο Αντοχής θεσπίστηκε στο πλαίσιο του Παγκόσμιου Φόρουμ κατά της Τρομοκρατίας για να στηρίξει τις τρέχουσες και μελλοντικές προσπάθειες κυβερνήσεων και οργανώσεων σε επίπεδο κοινοτήτων για την αντιμετώπιση του βίαιου εξτρεμισμού και την ενίσχυση της ανθεκτικότητας έναντι βίαιων εξτρεμιστικών προγραμμάτων δράσης με συμπληρωματικό τρόπο. Αποσκοπεί στην υποστήριξη τοπικών πρωτοβουλιών σε επίπεδο κοινοτήτων για την αντιμετώπιση του βίαιου εξτρεμισμού. 
            
            
               (5)Η Ευρωπαϊκή Ένωση, ως ιδρυτικό μέλος του Παγκόσμιου Φόρουμ κατά της Τρομοκρατίας και δεδομένου ότι είχε εμπλακεί άμεσα στην ίδρυση του κέντρου αριστείας «Hedayah» για την καταπολέμηση του βίαιου εξτρεμισμού, του Διεθνούς Ινστιτούτου για τη δικαιοσύνη και το κράτος δικαίου, καθώς και της Δέσμευσης της Παγκόσμιας Κοινότητας για το Ταμείο Αντοχής, θεωρεί ότι οι οργανισμοί αυτοί έχουν καίρια σημασία για τις προσπάθειες διεθνούς συνεργασίας που καταβάλλει για την αντιμετώπιση του βίαιου εξτρεμισμού και, ειδικότερα, της τρομοκρατίας.
            
            
               (6)Στην εκτελεστική απόφαση της Επιτροπής για την έγκριση του θεματικού εγγράφου στρατηγικής 2014-2020 και στο συνοδευτικό πολυετές ενδεικτικό πρόγραμμα 2014-2017 του μηχανισμού συμβολής στη σταθερότητα και την ειρήνη (C (2014) 5607) της 11 Αυγούστου 2014, προβλέπονται ορισμένες διατάξεις για μακροπρόθεσμες δράσεις με σκοπό την υποβοήθηση των ειδικών δράσεων συνεργασίας μεταξύ της Ένωσης και των χωρών και περιοχών εταίρων με στόχο την καταπολέμηση παγκόσμιων και διαπεριφερειακών και αναδυόμενων απειλών, σύμφωνα με το άρθρο 5 του κανονισμού (ΕΕ) αριθ. 230/2014 για τη θέσπιση μηχανισμού συμβολής στη σταθερότητα και την ειρήνη(
                  1
               ).
            
            
               (7)Στο πλαίσιο της στρατηγικής, μία από τις κύριες προτεραιότητες της οποίας είναι η καταπολέμηση της τρομοκρατίας, η Ευρωπαϊκή Ένωση κλήθηκε να συμβάλει στην επίτευξη του πρωταρχικού στόχου της Ευρωπαϊκής Ένωσης για την προώθηση αποτελεσματικής πολυμερούς προσέγγισης και την παροχή προτεραιότητας στη διαπεριφερειακή συνεργασία. Η υποστήριξη ειδικών προγραμμάτων συνεργασίας για την καταπολέμηση της τρομοκρατίας στο πλαίσιο των Ηνωμένων Εθνών και άλλων πολυμερών πλαισίων όπως το Παγκόσμιο Φόρουμ κατά της Τρομοκρατίας αναφέρεται ρητά ως μία από τις προβλεπόμενες επιλογές στο πλαίσιο του μηχανισμού συμβολής στη σταθερότητα και την ειρήνη. 
            
            
               (8)Με βάση τη στρατηγική, το πολυετές ενδεικτικό πρόγραμμα 2014-2017 έθεσε ως προτεραιότητα την προώθηση της πολυμερούς αντιτρομοκρατικής συνεργασίας σε μακροπρόθεσμη βάση, ιδίως στο πλαίσιο των Ηνωμένων Εθνών και του Παγκόσμιου Φόρουμ κατά της Τρομοκρατίας, καθώς και την ενίσχυση της ευαισθητοποίησης και του διαλόγου σε παγκόσμια κλίμακα για την πρόληψη της τρομοκρατίας και την αντιμετώπιση του βίαιου εξτρεμισμού, μεταξύ άλλων με πολυμερείς πρωτοβουλίες από μέρους κυβερνήσεων, οργανώσεων της κοινωνίας των πολιτών και τοπικών κοινοτήτων.
            
            
               (9)Η Επιτροπή χρηματοδοτεί δράσεις μέσω του Διεθνούς Ινστιτούτου για τη δικαιοσύνη και το κράτος δικαίου σύμφωνα με την εκτελεστική απόφαση της Επιτροπής για τη θέσπιση του ετήσιου προγράμματος δράσης για το 2013 (C(2013)4599) σχετικά με τις αντιτρομοκρατικές πτυχές των συστημάτων ποινικής δικαιοσύνης στη Μέση Ανατολή και στη Βόρειο Αφρική λόγω της εμπειρογνωμοσύνης του και της εντολής του για την προαγωγή της μεταρρύθμισης της ποινικής δικαιοσύνης με βάση τις αρχές του κράτους δικαίου. 
            
            
               (10)Στην εκτελεστική απόφαση της Επιτροπής για τη θέσπιση του ετήσιου προγράμματος δράσης για το 2014 (C(2014)5647), η Επιτροπή αποφάσισε να συμμετάσχει στις εργασίες του κέντρου αριστείας «Hedayah» για την καταπολέμηση του βίαιου εξτρεμισμού και της Δέσμευσης της Παγκόσμιας Κοινότητας για το Ταμείο Αντοχής. Στο πλαίσιο της απόφασης αυτής, η Επιτροπή έχει παράσχει επιχορηγήσεις τόσο στο κέντρο αριστείας «Hedayah» για την καταπολέμηση του βίαιου εξτρεμισμού όσο και στη Δέσμευση της Παγκόσμιας Κοινότητας για το Ταμείο Αντοχής για τη χρηματοδότηση, μέσω κλιμακωτών επιχορηγήσεων, τοπικών πρωτοβουλιών σε επίπεδο κοινοτήτων για την αντιμετώπιση του βίαιου εξτρεμισμού σε όλο τον κόσμο χάρη στην αξιοποίηση της διεθνούς εμπειρογνωμοσύνης και της πολυμερούς φύσης αυτών των δύο οργανισμών. Η ίδια απόφαση προέβλεπε επίσης ότι η Επιτροπή θα συμμετείχε στο Διοικητικό Συμβούλιο της Δέσμευσης της Παγκόσμιας Κοινότητας για το Ταμείο Αντοχής. 
            
            
               (11)Η προσέγγιση αυτή επικυρώθηκε και επιβεβαιώθηκε εκ νέου στα συμπεράσματα του Συμβουλίου για την καταπολέμηση της τρομοκρατίας, της 9 Φεβρουαρίου 2015
                  2
               , στα οποία το Συμβούλιο τάχθηκε μεταξύ άλλων υπέρ της «της στήριξης διεθνών πρωτοβουλιών για την καταπολέμηση της ριζοσπαστικοποίησης και της τρομοκρατίας όπως το πρώτο διεθνές κέντρο αριστείας για την καταπολέμηση του βίαιου εξτρεμισμού («Hedayah») στο Άμπου Ντάμπι και η δέσμευση της Παγκόσμιας Κοινότητας για το Ταμείο Αντοχής (GCERF) στη Γενεύη [...].» 
            
            
               (12)Επιπλέον, το Συμβούλιο δήλωσε ότι η «ΕΕ θα ενισχύσει περαιτέρω τη δέσμευσή της στο Παγκόσμιο Φόρουμ κατά της Τρομοκρατίας (GCTF), μεταξύ άλλων διαμορφώνοντας ενεργά πρωτοβουλίες που εμπνέονται από το GCTF όπως το Hedayah στο Αμπού Ντάμπι, η Δέσμευση της Παγκόσμιας Κοινότητας για το Ταμείο Αντοχής (GCERF) και το Διεθνές Ινστιτούτο για τη δικαιοσύνη και το κράτος δικαίου στη Μάλτα.» Αυτό υπογραμμίστηκε επίσης στη δήλωση των αρχηγών κρατών ή κυβερνήσεων της 12ης Φεβρουαρίου 2015, που εκδόθηκε από τα μέλη του Ευρωπαϊκού Συμβουλίου, στην οποία υπογραμμίστηκε η ανάγκη μιας σταθερής και συντονισμένης δέσμευσης έναντι των Ηνωμένων Εθνών και του Παγκόσμιου Φόρουμ κατά της Τρομοκρατίας, καθώς και έναντι συναφών περιφερειακών πρωτοβουλιών.
            
            
               (13)Στις κατευθυντήριες γραμμές της σχετικά με τη «Συμμετοχή της Επιτροπής σε οργανισμούς ιδιωτικού δικαίου» που προσαρτώνται στην απόφαση C(2004) 2958, της 4ης Αυγούστου 2004, η Επιτροπή θέσπισε τον γενικό κανόνα της μη συμμετοχής σε οργανισμούς ιδιωτικού δικαίου. 
            
            
               (14)Ο κανόνας θεσπίστηκε λόγω των σοβαρών κινδύνων που συνεπάγονται τέτοιου είδους συμμετοχές, και ιδίως τον κίνδυνο όσον αφορά την εικόνα της Επιτροπής, τον οικονομικό κίνδυνο, την ενδεχόμενη σύγκρουση συμφερόντων για τους οικείους υπαλλήλους, την ενδεχόμενη κατάχρηση των δημοσιονομικών διαδικασιών, τον κίνδυνο νεποτισμού και πελατειακών σχέσεων στην πρόσληψη προσωπικού από τα όργανα αυτά, τον κίνδυνο ομηρείας και αναποτελεσματικότητας και τον κίνδυνο αθέμιτου ανταγωνισμού με άλλους φορείς παροχής υπηρεσιών. 
            
         
         
            
               (15)Η Επιτροπή διατήρησε, ωστόσο, τη δυνατότητα παρέκκλισης από τον εν λόγω γενικό κανόνα σε εξαιρετικές περιπτώσεις όταν διαπιστώνεται ότι η συμμετοχή προσφέρει οφέλη εξέχουσας σπουδαιότητας. Σε περίπτωση μιας τέτοιας παρέκκλισης, η Επιτροπή πρέπει να συνεκτιμήσει ορισμένα γενικά κριτήρια, λαμβάνοντας υπόψη τον χαρακτήρα και τους στόχους του εν λόγω οργανισμού. 
            
            
               (16)Όσον αφορά οργανισμούς που έχουν ως στόχο τη διεθνή συνεργασία, στο πλαίσιο της οποίας η Επιτροπή θα έχει ως εταίρους της κράτη μέλη και τρίτες χώρες, κάθε συμμετοχή της Επιτροπής πρέπει να αιτιολογείται από πολιτικά συμφέροντα εξέχουσας σπουδαιότητας. Δεδομένης της οιονεί διακυβερνητικής φύσης των εν λόγω οργανισμών, θα μπορούσε να εξεταστεί, κατά περίπτωση, μια αμεσότερη συμμετοχή στα οικεία όργανα λήψης αποφάσεων σύμφωνα με το άρθρο 4 σημείο α) των κατευθυντήριων γραμμών (C(2004) 2958). 
            
            
               (17)Προκειμένου να επιβεβαιώσει τη σταθερή προσήλωση της Ευρωπαϊκής Επιτροπής προς το κέντρο αριστείας «Hedayah» για την καταπολέμηση του βίαιου εξτρεμισμού, το Διεθνές Ινστιτούτο για τη δικαιοσύνη και το κράτος δικαίου, καθώς και τη Δέσμευση της Παγκόσμιας Κοινότητας για το Ταμείο Αντοχής, σύμφωνα με την πολυμερή προσέγγιση της Ευρωπαϊκής Ένωσης για την καταπολέμηση της τρομοκρατίας, και σύμφωνα με το «θεματικό έγγραφο στρατηγικής 2014-2020 και το συνοδευτικό ενδεικτικό πολυετές πρόγραμμα 2014-2017 για τον μηχανισμό συμβολής στη σταθερότητα και την ειρήνη», βάσει των οποίων οι τρεις οργανισμοί αποτελούν καίριο μέρος της στρατηγικής της Ευρωπαϊκής Ένωσης για την καταπολέμηση και την πρόληψη της τρομοκρατίας σε ολόκληρο τον κόσμο, είναι σημαντικό η Ευρωπαϊκή Ένωση να διασφαλίζει την πλήρη συμμετοχή της στα διοικητικά συμβούλια των προαναφερθέντων οργανισμών. Αυτό είναι επίσης αναγκαίο για την άσκηση επιρροής στον προγραμματισμό, καθώς και, στην περίπτωση της Δέσμευσης της Παγκόσμιας Κοινότητας για το Ταμείο Αντοχής, στις αποφάσεις χρηματοδότησης των οργανισμών αυτών σύμφωνα με τις προτεραιότητες της Ευρωπαϊκής Ένωσης και για την εξασφάλιση της συνοχής και της συμπληρωματικότητας των εργασιών των εν λόγω οργανισμών με τα προγράμματα της Ένωσης και με τις δεσμεύσεις της έναντι των Ηνωμένων Εθνών. Επιπλέον, στα συμπεράσματα του Συμβουλίου της 9ης Φεβρουαρίου 2015 για την καταπολέμηση της τρομοκρατίας, η Ευρωπαϊκή Ένωση καλείται να ενισχύσει τη δέσμευσή της έναντι των τριών προαναφερθέντων οργανισμών, ενώ η στρατηγική της ΕΕ
                  3
                για την καταπολέμηση της τρομοκρατίας και των ξένων μαχητών που εγκρίθηκε από το Συμβούλιο στις 20 Οκτωβρίου 2014 και δημοσιεύθηκε στις 16 Ιανουαρίου 2015, καλεί επίσης την Ευρωπαϊκή Ένωση να συμμετάσχει στις σχετικές πρωτοβουλίες του Παγκόσμιου Φόρουμ κατά της Τρομοκρατίας. Επιπλέον, οι προαναφερόμενοι οργανισμοί θα επιτρέψουν επίσης στην ΕΕ να συνεργαστεί με διάφορους εταίρους για την αποτελεσματικότερη καταπολέμηση της τρομοκρατίας. Όσον αφορά τη Δέσμευση της Παγκόσμιας Κοινότητας για το Ταμείο Αντοχής, η συμμετοχή στο διοικητικό συμβούλιο και η εξασφάλιση πλήρων δικαιωμάτων ψήφου εξυπηρετούν, άλλωστε, τα οικονομικά συμφέροντα της Επιτροπής λόγω της χρηματοπιστωτικής και επιχειρησιακής φύσης του οργανισμού και της αποστολής που του έχει ανατεθεί για τη διαχείριση της χρηματοδότησης. 
            
            
               (18)Οποιαδήποτε απόφαση της Επιτροπής σχετικά με αίτηση παρέκκλισης από τον γενικό κανόνα της μη συμμετοχής (είτε πρόκειται για πλήρη συμμετοχή είτε ως μέλος με δικαιώματα ψήφου) σε οργανισμούς ιδιωτικού δικαίου θα πρέπει να είναι σύμφωνη με τους όρους που ορίζονται στα σημεία 5 και 6 των κατευθυντηρίων γραμμών που προσαρτώνται στην απόφαση C (2004) 2958.
            
            
               (19)Για τη συμμετοχή της Ένωσης στο νεοσυσταθέν Διεθνές Ινστιτούτο για τη δικαιοσύνη και το κράτος δικαίου, στο κέντρο αριστείας «Hedayah» για την καταπολέμηση του βίαιου εξτρεμισμού και στη Δέσμευση της Παγκόσμιας Κοινότητας για το Ταμείο Αντοχής απαιτείται η λήψη ειδικής κοινής απόφασης της Ευρωπαϊκής Επιτροπής και της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφάλειας.
            
            
               ΑΠΟΦΑΣΙΖΟΥΝ: 
            
            
               Άρθρο 1
            
            
               Η Ευρωπαϊκή Ένωση θα συμμετέχει στους ακόλουθους οργανισμούς στόχος των οποίων είναι η πρόληψη και η καταπολέμηση της τρομοκρατίας:
            
            
               –στο κέντρο αριστείας «Hedayah» για την καταπολέμηση του βίαιου εξτρεμισμού, Αμπού Ντάμπι, Ηνωμένα Αραβικά Εμιράτα·
            
            
               –στο Διεθνές Ινστιτούτο για τη δικαιοσύνη και το κράτος δικαίου, Δημοκρατία της Μάλτας, Βαλέτα·
            
            
               –στη Δέσμευση της Παγκόσμιας Κοινότητας για το Ταμείο Αντοχής, Γενεύη, Ελβετική Συνομοσπονδία.
            
            
               Άρθρο 2
            
            
               Η Ευρωπαϊκή Επιτροπή και η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφάλειας εγκρίνουν το επισυναπτόμενο σχέδιο ανταλλαγής επιστολών (προσάρτημα I) ως δικαιολογητικών εγγράφων για την τη παρούσα απόφαση και αιτούνται η Ευρωπαϊκή Ένωση να αποκτήσει την ιδιότητα πλήρους μέλους στο διοικητικό συμβούλιο των ακόλουθων οργανισμών:
            
            
               –του κέντρου αριστείας «Hedayah» για την καταπολέμηση του βίαιου εξτρεμισμού, Αμπού Ντάμπι, Ηνωμένα Αραβικά Εμιράτα·
            
            
               –του Διεθνούς Ινστιτούτου για τη δικαιοσύνη και το κράτος δικαίου, Δημοκρατία της Μάλτας, Βαλέτα·
            
            
               –της Δέσμευσης της Παγκόσμιας Κοινότητας για το Ταμείο Αντοχής, Γενεύη, Ελβετική Συνομοσπονδία. 
            
            
               Η συμμετοχή της Ευρωπαϊκής Επιτροπής στους ως άνω οργανισμούς είναι σύμφωνη με τις κατευθυντήριες γραμμές που καθορίζονται στην απόφαση της Επιτροπής C(2004)2958.
            
            
               Άρθρο 3
            
            
               Η Ευρωπαϊκή Επιτροπή και η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφάλειας εγκρίνουν τις ρυθμίσεις εργασίας που επισυνάπτονται στην παρούσα απόφαση (παράρτημα I). 
            
            
               
                  Βρυξέλλες, 
            
         
         
            
            
                     
                        
                           Για την Επιτροπή
                           
                              Neven MIMICA
                        
                     
                  
                  
                     
                        
                           Ύπατη Εκπρόσωπος της Ένωσης για Θέματα Εξωτερικής Πολιτικής και Πολιτικής Ασφάλειας,
                              Federica MOGHERINI
                        
                     
                  
               
         
         
            
                  
                     (1)
                  
                  
                        Κανονισμός (ΕΕ) αριθ. 230/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, για τη θέσπιση μηχανισμού συμβολής στη σταθερότητα και την ειρήνη ΕΕ L 77 της 15.3.2014.
                  
               
               
                  
                     (2)
                  
                  
                        Έγγραφο 6044/15, 3367η σύνοδος του Συμβουλίου Εξωτερικών Υποθέσεων, Βρυξέλλες, 9 Φεβρουαρίου 2015.
                  
               
               
                  
                     (3)
                  
                  
                        Έγγραφο 5369/15, «Περιγραφή της στρατηγικής για την αντιμετώπιση της τρομοκρατίας στη Συρία και το Ιράκ, με ιδιαίτερη έμφαση στους ξένους μαχητές», 233494η ομάδα εργασίας «Τρομοκρατία» (Διεθνείς πτυχές), Βρυξέλλες, 15 Ιανουαρίου 2015.  
                  
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.8.2015
            JOIN(2015) 32 final
            ΠΑΡΑΡΤΗΜΑ
            στην 
            ΚΟΙΝΗ ΑΠΟΦΑΣΗ ΤΗΣ ΕΠΙΤΡΟΠΗΣ ΚΑΙ ΤΗΣ ΥΠΑΤΗΣ ΕΚΠΡΟΣΩΠΟΥ ΤΗΣ ΕΝΩΣΗΣ ΓΙΑ ΘΕΜΑΤΑ ΕΞΩΤΕΡΙΚΗΣ ΠΟΛΙΤΙΚΗΣ ΚΑΙ ΠΟΛΙΤΙΚΗΣ ΑΣΦΑΛΕΙΑΣ
            σχετικά με τη συμμετοχή της Ευρωπαϊκής Ένωσης σε διάφορους οργανισμούς με  σκοπό τη συνεργασία για την πρόληψη και  την καταπολέμηση της τρομοκρατίας
            
               
         
         
            
               ΠΑΡΑΡΤΗΜΑ I: ΔΙΑΤΑΞΕΙΣ ΕΡΓΑΣΙΑΣ
            
            
               Σχετικά με τη συμμετοχή της Ευρωπαϊκής Ένωσης στο Διεθνές Ινστιτούτο για τη δικαιοσύνη και το κράτος δικαίου, στο κέντρο αριστείας «Hedayah» για την καταπολέμηση του βίαιου εξτρεμισμού και στη Δέσμευση της Παγκόσμιας Κοινότητας για το Ταμείο Αντοχής, πρέπει να τηρούνται οι ακόλουθες διατάξεις: 
            
            
               α)
                     Η Ύπατη Εκπρόσωπος της Ένωσης για Θέματα Εξωτερικής Πολιτικής και Πολιτικής Ασφαλείας/Αντιπρόεδρος της Επιτροπής ή οι εκπρόσωποί της (από την Ευρωπαϊκή Υπηρεσία Εξωτερικής Δράσης ή τις υπηρεσίες της Επιτροπής) εκπροσωπούν την Ένωση στο Διεθνές Ινστιτούτο για τη δικαιοσύνη και το κράτος δικαίου και στο κέντρο αριστείας «Hedayah» για την καταπολέμηση του βίαιου εξτρεμισμού. Η Ευρωπαϊκή Επιτροπή εκπροσωπεί την Ένωση στη Δέσμευση της Παγκόσμιας Κοινότητας για το Ταμείο Αντοχής. 
            
            
            
               Η επικεφαλής υπηρεσία που εκπροσωπεί την Ένωση στον καθένα από τους τρεις προαναφερθέντες οργανισμούς θα οργανώνει συντονιστικές συνεδριάσεις με όλες τις αρμόδιες υπηρεσίες τουλάχιστον πέντε εργάσιμες ημέρες πριν από κάθε συνέλευση του διοικητικού συμβουλίου των προαναφερόμενων τριών οργανισμών. 
            
            
            
               β)
                     Σε θέματα που εμπίπτουν στην αρμοδιότητα της Επιτροπής και θέματα με επιχειρησιακές και οικονομικές επιπτώσεις, η Επιτροπή θα είναι παρούσα και θα εκπροσωπείται στις συνελεύσεις του διοικητικού συμβουλίου του Διεθνούς Ινστιτούτου για τη δικαιοσύνη και το κράτος δικαίου και του κέντρου αριστείας «Hedayah» για την καταπολέμηση του βίαιου εξτρεμισμού.
            
            
            
               Σύμφωνα με το άρθρο 4 στοιχείο α) και το άρθρο 5 στοιχεία α) και β) των κατευθυντήριων γραμμών της Επιτροπής σχετικά με τη συμμετοχή σε οργανισμούς ιδιωτικού δικαίου (C (2004) 2958), ο εκπρόσωπος της Ευρωπαϊκής Επιτροπής δεν θα έχει ιεραρχική σχέση με τις υπηρεσίες της Επιτροπής που είναι αρμόδιες για τη χρηματοδότηση των προαναφερόμενων οργανισμών από την ΕΕ, εκτός αν ισχύει το άρθρο 5 στοιχείο δ) βάσει του οποίου το ποσό της συνεισφοράς καθορίζεται με απόφαση του Σώματος. Επιπλέον, ο εκπρόσωπος της Ευρωπαϊκής Επιτροπής δεν θα εμπλέκεται σε οποιαδήποτε πρόσκληση υποβολής προσφορών στην οποία λαμβάνουν μέρος οι εν λόγω οργανισμοί. 
            
            
            
               γ)
                     Σε θέματα που εμπίπτουν στην αρμοδιότητα της Ύπατης Εκπροσώπου και θέματα που αφορούν την κοινή εξωτερική πολιτική και πολιτική ασφάλειας ή θέματα στρατηγικής και πολιτικής, η Ευρωπαϊκή Υπηρεσία Εξωτερικής Δράσης θα είναι παρούσα και θα εκπροσωπείται στις συνελεύσεις του διοικητικού συμβουλίου της Δέσμευσης Παγκόσμιας Κοινότητας για το Ταμείο Αντοχής.
            
            
         
         
      
    ---documentbreak--- NA ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.8.2015
            JOIN(2015) 32 final
            ΠΑΡΑΡΤΗΜΑ
            ΠΡΟΣΑΡΤΗΜΑ
            στην 
            κοινή απόφαση της Επιτροπής και της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφάλειας 
            σχετικά με τη συμμετοχή της Ευρωπαϊκής Ένωσης σε διάφορους οργανισμούς με σκοπό  τη συνεργασία για την πρόληψη και την καταπολέμηση της τρομοκρατίας
            
               
         
         
            
               ΠΡΟΣΑΡΤΗΜΑ
            
            
               ANΤΑΛΛΑΓΗ ΕΠΙΣΤΟΛΩΝ